gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3333, del 17-09-1998 (1998/7365)

Informació pública de l'aprovació inicial de l'estudi de detall per a la modificació d'alineacions en la confluència dels carrers del Primer de Maig i Antonio Expolio.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3333

Data del DOGV
:   17-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7365


Organisme emissor
:   Ajuntament d'Alfara del Patriarca

Tipus de document
:   Anunci

Informació pública de l'aprovació inicial de l'estudi de detall per a la modificació d'alineacions en la confluència dels carrers del Primer de Maig i Antonio Expolio. [1998/M7365]
  
La corporació municipal, en la sessió del dia 5 d'agost de 1998, ha aprovat inicialment l'estudi de detall proposat per l'empresa Inversiones Montelimar, SL, per a la modificació d'alineacions en la confluència dels carrers del Primer de Maig i Antonio Expolio.
  
La qual cosa es fa pública, per termini d'un mes, als efectes que disposa l'articleo 52, en relació amb el 38, de la Llei 6/1994, de 15 de novembre, de la Generalitat Valenciana, reguladora de l'Activitat Urbanística.
Diari Oficial de la Generalitat Valenciana


Sumari del DOGV 3262, del 11-06-1998 (1998/4141)

Informació pública de la subhasta per a adjudicar les obres d'urbanització de l'Institut d'Ensenyament Secundari.
-----------------------------------------------------------------------------------------------------------------

### Dades del document

Número de DOGV
:   3262

Data del DOGV
:   11-06-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/4141


Organisme emissor
:   Ajuntament d'Utiel

Tipus de document
:   Anunci

Informació pública de la subhasta per a adjudicar les obres d'urbanització de l'Institut d'Ensenyament Secundari. [1998/Q4141]
  
Una vegada aprovat pel Ple d'aquesta corporació, en la sessió del 30 d'abril de 1998, el plec de condicions economicoadministratives que han de regir en la subhasta per a l'adjudicació de les obres d'urbanització de l'Institut d'Ensenyament Secundari, mitjançant procediment obert, s'exposa al públic durant el termini de vuit dies hàbils, comptadors des de la inserció en el Diari Oficial de la Generalitat Valenciana, perquè s'hi puguen presentar reclamacions.
  
Simultàniament, i d'acord amb el que s'estableix en l'article 122 del Reial Decret Llei 781/1986, s'anuncia la subhasta corresponent, si bé la licitació s'ajornarà quan siga necessari, en el supòsit que es formulen reclamacions al plec de condicions.
  
Objecte
  
És objecte del contracte l'execució de les obres d'urbanització dels terrenys per a la construcció de l'Institut d'Ensenyament Secundari, conformement al projecte tècnic redactat pel senyor Eduardo E. Meri Llovet, aprovat mitjançant la resolució del Ple i al plec de prescripcions tècniques.
  
Tipus
  
El pressupost del contracte que valdrà de base de licitació, a la baixa, fa una suma de 92.207.131 pessetes.
  
Garanties
  
Provisional de 250.072 pessetes i definitiva del 4% del pressupost del contracte.
  
Presentació de proposicions
  
Les proposicions es presentaran al Registre General de 09.00 a 14.00 hores, durant els 26 dies naturals següents a la publicació d'aquest anunci en el Diari Oficial de la Generalitat Valenciana.
  
Documentació
  
L'exigida en la condició X.2 del plec de condicions.
  
Obertura
  
Documental, una vegada tancat el termini de presentació de proposicions. Proposicions, a les 12.00 hores de l'endemà hàbil, a la classificació documental.
  
Model de proposició
  
(Nom i cognoms) ..., major d'edat, veí d ..., amb domicili a ..., titular del document nacional d'identitat número ..., expedit amb data ..., en nom propi (o en representació d ..., veí d ..., amb domicili a ..., conforme acredite amb poder validat) assabentat de la subhasta tramitada per a adjudicar, mitjançant procediment obert, les obres d'urbanització dels terrenys per a la construcció de l'Institut d'Ensenyament Secundari, em compromet a efectuar-les en la forma determinada en el plec de clàusules administratives particulars, amb el preu d ... pessetes (amb lletra i número).
Diari Oficial de la Generalitat Valenciana


Sumari del DOGV 3162, del 15-01-1998 (1998/292)

RESOLUCIÓ de 9 de gener de 1998, del conseller de Sanitat, per la qual se suprimeix el Servei Especial d'Urgència de Sant Vicent del Raspeig.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/01/09/(1)/dof/vci/html**

### Dades del document

Número de DOGV
:   3162

Data del DOGV
:   15-01-1998

Secció del DOGV
:   I. DISPOSICIONS GENERALS

Número del document
:   1998/292


Data del document
:   09-01-1998

Organisme emissor
:   Conselleria de Sanitat

Tipus de document
:   Resolució

RESOLUCIÓ de 9 de gener de 1998, del conseller de Sanitat, per la qual se suprimeix el Servei Especial d'Urgència de Sant Vicent del Raspeig. [1998/X292]
  
Les ordres de 24 de març de 1995 i de 26 de febrer de 1997 de la Conselleria de Sanitat disposen la supressió progressiva dels serveis especials i ordinaris d'Urgències de la Comunitat Valenciana, i la implantació progressiva de l'atenció continuada en els equips d'Atenció Primària.
  
En compliment del que preveu l'article 2 d'aquestes ordres, i a proposta de la Direcció General d'Atenció Primària i Farmàcia, resolc:
  
Primer
  
Suprimir el Servei Especial d'Urgència (SEU) de la localitat de Sant Vicent del Raspeig, amb efecte del dia 19 de gener de 1998.
  
Segon
  
Implantar amb caràcter definitiu l'atenció continuada en el Centre de Salut de Sant Vicent del Raspeig.
  
Tercer
  
El personal del servei suprimit quedarà integrat en els equips d'Atenció Primària, en els equips d'Ajuda Mèdica Urgent o prestant serveis en la zona bàsica de salut sota la dependència orgànica i funcional del coordinador de l'equip d'Atenció Primària i director d'Atenció Primària corresponent.
  
Contra aquesta resolució, que exhaureix la via administrativa, es podrà interposar, després de comunicar-ho al conseller de Sanitat, segons és preceptiu, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, segons l'article 110 de la Llei de Règim Jurídic de les Administracions Públiques i del Procediment Administratiu Comú, en relació amb els articles 37.1 i 58.3 de la Llei de la Jurisdicció Contenciosa Administrativa. Tot això sense perjudici que s'utilitze qualsevol altra via conforme a dret.


Còpia Permalink ELI
Diari Oficial de la Generalitat Valenciana


Sumari del DOGV 3259, del 08-06-1998 (1998/3862)

RESOLUCIÓ de 30 de març de 1998, del rector de la Universitat de València, sobre delegacions de la Junta de Govern en el rector, relativa a les funcions sobre modificacions pressupostàries en matèria de transferència de crèdits.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3259

Data del DOGV
:   08-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3862


Data del document
:   30-03-1998

Organisme emissor
:   Universitat de València

Tipus de document
:   Resolució

RESOLUCIÓ de 30 de març de 1998, del rector de la Universitat de València, sobre delegacions de la Junta de Govern en el rector, relativas a les funcions sobre modificacions pressupostàries en matèria de transferència de crèdits. [1998/X3862]
  
La Junta de Govern de la Universitat de València, en sessió ordinària de 27 de gener de 1998, va prendre l'acord següent:
  
«Aprovar la delegació en el rector d'aquesta Universitat de les atribucions sobre transferència de crèdit que té atribuïda la Junta de Govern en els termes següents:
  
- Aprovar les transferències de crèdits entre els diversos conceptes d'un mateix capítol, en el rector.
  
- Aprovar les transferències de crèdits entre els diversos conceptes dels capítols d'operacions corrents o de capital, en el rector».
  
Aquesta delegació d'atribucions no impedirà la possibilitat de la Junta de Govern de reclamar-ne per a si el coneixement i la resolució.
  
De conformitat amb allò que disposa l'art. 13 de la Llei de Règim Jurídic de les Administracions Públiques i del Procediment Administratiu Comú, sempre que l'òrgan delegat faça ús de la delegació continguda en aquesta resolució, es farà constar aquesta circumstància expressament en l'acte administratiu que es dicte.
  
En cap cas no es podran delegar les atribucions que es tinguen al seu torn per delegació continguda en aquesta resolució.
  
Les resolucions que es dicten en virtut d'aquestes delegacions exhauriran la via administrativa i deixaran expedita la via judicial.
  
De conformitat amb allò que assenyala l'art. 13 de la Llei de Règim Jurídic de les Administracions Públiques i del Procediment Administratiu Comú, aquesta resolució es publicarà en el Diari Oficial de la Generalitat Valenciana i tindrà efecte a partir de l'endemà de la seua publicació.
  
Aquesta delegació deroga qualsevol altra delegació de les competències atribuïdes que s'hagués efectuat anteriorment, bé en aquest mateix òrgan o en uns altres distints.
  
València, 30 de març de 1998.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3382, del 27-11-1998 (1998/9529)

Citació per a notificació.
--------------------------

### Dades del document

Número de DOGV
:   3382

Data del DOGV
:   27-11-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/9529


Organisme emissor
:   Agència Estatal d'Administració Tributària. Delegació de Castelló de la Plana

Tipus de document
:   Anunci

Citació per a notificació. [1998/M9529]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, segons la redacció donada per l'article 28.1 de la Llei 66/1997, de 30 de desembre, i havent-se intentat la notificació a l'interessat o al seu representant dues vegades, sense que haja sigut possible practicar-la per causes no imputables a l'administració tributària, es posa de manifest, mitjançant aquest anunci, que es troben pendents de notificar els actes que tenen com a interessat i número d'expedient els que s'especifiquen a continuació:
  
En virtut de l'anterior dispose que els subjectes passius, obligats tributaris indicats anteriorment, o els seus representants degudament acreditats, hauran de comparéixer en el termini de 10 dies, comptats des del següent de la publicació de la present resolució en el butlletí oficial que corresponga, de dilluns a divendres, en horari de 09.00 a 14.00 hores, en la Delegació de l'Agència Estatal d'Administració Tributària de Castelló, Unitat de Recaptació de Menor Quantia, a la plaça de l'Hort de Soguers, número 4, de Castelló de la Plana, a l'efecte de practicar la notificació de l'esmentat acte.
  
Així mateix, s'avisa als interessats que, si no compareixen en l'esmentat termini, la notificació s'entendrà realitzada a tots els efectes legals des del dia següent al del venciment del termini indicat per a comparéixer.
  
Castelló de la Plana, 13 de maigl de 1998.- El cap de la Dependència: Emilio Montagud Cardá.
  
AVÍS
  
PER ALS SUBSCRIPTORS
  
I SUBCRIPTORES DEL DOGV
  
Les subscripcions per a l'any 1999 es renovaran automàticament en acabar l'any en curs, tret que el subscriptor o subscriptora, comunique expressament, abans del 30 de novembre de 1998, la intenció de cancel·lar-la, a la següent adreça:
  
Conselleria de Presidència
  
Subsecretaria del Secretariat del Govern
  
i Relacions amb les Corts
  
Àrea de Publicacions
  
Carrer de Batlia, 1-1r. 46321 VALÈNCIA
  
o mitjançant FAX: 963 86 60 91
  
El subscriptor o subscriptora que mantinga la subscripció, rebran al seu domicili, l'autoliquidació i les instruccions per al pagament de l'any 1999. En el cas de domiciliació bancària, es lliurarà l'ordre de cobrament a l'entitat bancària corresponent.
Diari Oficial de la Generalitat Valenciana


Sumari del DOGV 3401, del 28-12-1998 (1998/11178)

Expedient número 98/12. Adjudicació del subministrament en règim de lloguer (renting) de fotocopiadores per a RTVV.
-------------------------------------------------------------------------------------------------------------------

### Dades del document

Número de DOGV
:   3401

Data del DOGV
:   28-12-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/11776


Organisme emissor
:   Radiotelevisió Valenciana (RTVV)

Tipus de document
:   Anunci

Expedient número 98/12. Adjudicació del subministrament en règim de lloguer (renting) de fotocopiadores per a RTVV. [1998/X11169]
  
1. Entitat adjudicadora
  
a) Organisme: Radiotelevisió Valenciana.
  
b) Dependència que tramita l'expedient: Secció de Compres i Inventaris de RTVV.
  
c) Número d'expedient: 98/12
  
2. Objecte del contracte
  
a) Tipus de contracte: de subministrament.
  
b) Descripció de l'objecte: subministrament en règim de lloguer (renting) de fotocopiadores per a RTVV.
  
d) Diari oficial i data de publicació de l'anunci de licitació: DOGV de 23.12.1998.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 7.934.400 pessetes, inclòs IVA, a la baixa.
  
5. Adjudicació
  
a) Data: 10 de desembre de 1998
  
b) Contractista: Minolta Business Equipment Spain, SA.
  
c) Nacionalitat: espanyola
  
d) Import d'adjudicació: 5.915.040 pessetes, més IVA.
Diari Oficial de la Generalitat Valenciana


Sumari del DOGV 3267, del 18-06-1998 (1998/4374)

RESOLUCIÓ de 20 de maig de 1998, de l'Institut Valencià de Finances, per la qual anuncia l'emissió de pagarés de la Generalitat per un import de 2.764,00 milions de pessetes, emissió de 20 de maig de 1998.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3267

Data del DOGV
:   18-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4374


Data del document
:   20-05-1998

Organisme emissor
:   Institut Valencià de Finances

Tipus de document
:   Resolució

RESOLUCIÓ de 20 de maig de 1998, de l'Institut Valencià de Finances, per la qual anuncia l'emissió de pagarés de la Generalitat per un import de 2.764,00 milions de pessetes, emissió de 20 de maig de 1998. [1998/4374]
  
El Conveni de Col.laboració del Programa d'emisió de Pagarés de la Generalitat Valenciana, regula i especifica les característiques de les emissions de Pagarés de la Generalitat Valenciana.
  
El Decret 132/1992, de 20 de juliol de 1992, i el decret 94/1996, de 21 de maig, del Govern Valencià, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses. Així mateix, els decrets anuals del Govern Valencià, pels quals es disposa la creació de Deute de la Generalitat Valenciana per a cada exercici econòmic, i les ordres, també anuals, de la Conselleria d'Economia i Hisenda, per les quals es disposa l'emissió o contratació del deute i es deleguen determinades facultats en l'Institut Valencià de Finances, estableixen el marc jurídic de les emissions de Pagarés de la Generalitat Valenciana.
  
L'Ordre de 8 de novembre de 1993, de la Conselleria d'Economia i Hisenda, regula el procediment de subscripció pública de Deute de la Generalitat Valenciana en Tram Minorista.
  
Per això i d'acord amb la normativa exposada anteriorment, s'han adjudicat Pagarés per un import de 2.764,0 milions de pessetes, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de Pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import adjudicat
  
3 mesos 0.510.010.099
  
6 mesos 255.036.041
  
12 mesos 208.852.944
  
València, 20 de maig de 1998.- El director general de l'Institut Valencià de Finances: José Manuel Uncio Lacasa
Diari Oficial de la Generalitat Valenciana


Sumari del DOGV 3155, del 05-01-1998 (1997/12184)

Recurso contenciós administratiu número 02/4201/1996. Notificació i citació a comparéixer.
------------------------------------------------------------------------------------------

### Dades del document

Número de DOGV
:   3155

Data del DOGV
:   05-01-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/12955


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurso contenciós administratiu número 02/4201/1996. Notificació i citació a comparéixer. [97/Q12047]
  
La secretària general de la Conselleria d'Economia, Hisenda i Administració Pública fa saber:
  
Que el senyor José Antonio Castellanos Martínez ha interposat el recurs contenciós administratiu número 02/4201/1996, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana contra la Resolució de 5 de setembre de 1996, del director general per a la Modernització de les Administracions Públiques, per la qual es modifica la classificació de diversos llocs de treball d'auxiliars administratius i auxiliars de gestió, i la incorpora a la relació de llocs de treball de la Conselleria de Treball i Afers Socials.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, mitjançant un escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3380, del 25-11-1998 (1998/9338)

Recurs contenciós administratiu número 2608/1997. Notificació i citació a comparèixer.
--------------------------------------------------------------------------------------

### Dades del document

Número de DOGV
:   3380

Data del DOGV
:   25-11-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/9338


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 2608/1997. Notificació i citació a comparèixer. [1998/S9338]
  
El secretari general de la Conselleria d'Economia, Hisenda i Administració Pública, fa saber:
  
Que el senyor Enrique Galán Cerrato, ha interposat recurs contenciós administratiu número 02/2608/1997, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana contra la Resolució de 21 de gener de 1997, de la Conselleria de Presidència, sobre diferències salarials.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a l'objecte que puguen comparèixer en les esmentades actuacions, si ho estimen convenient, per mitja de escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3310, del 18-08-1998 (1998/6204)

Exposició pública de l'Estudi d'Impacte Ambiental del Gasoducte València-Alacant, tram I.
-----------------------------------------------------------------------------------------

### Dades del document

Número de DOGV
:   3310

Data del DOGV
:   18-08-1998

Secció del DOGV
:   V. ALTRES ANUNCIS - E) MEDI AMBIENT

Número del document
:   1998/6204


Organisme emissor
:   Conselleria de Medi Ambient

Tipus de document
:   Anunci

Exposició pública de l'Estudi d'Impacte Ambiental del Gasoducte València-Alacant, tram I. [1998/X6204]
  
Segons es disposa en l'article 22 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat per Decret 36/1997, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: Gasoducte València-Alacant. Desdoblament del tram I (província de València).
  
Expedient: 128/98 - AIA.
  
Terme municipal: Paterna, Manises, Riba-roja de Túria, Loriguilla, Quart de Poblet, Aldaia, Chiva, Torrent, Picassent, Monserrat, Llombai, Alfarp, Catadau, Carlet, Benimodo, l'Alcúdia, Guadassuar, Alzira, Alberic, Gavarda, Antella, Cotes, Cárcer, Sellent, Rotglá y Corberá, Llanera de Ranes, Xàtiva, Cerdà, Canals, Vallés, l'Alcúdia de Crespins, Montesa, Aielo de Malferit, Albaida, Agullent, Ontinyent.
  
Promotor: Enagás, SA.
  
Lloc: Conselleria de Medi Ambient, carrer de l'Arquitecte Alfaro, 39, 46810 València, i Direcció Territorial de Medi Ambient, Gregori Gea, 27.
  
Període: trenta dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana